﻿ ALIMENTAȚIA ÎN PENITENCIARE MARIANA STANCIU ADINA MIHĂILESCU ornind de la un scurt istoric al condițiilor de detenţie și în special a celor de hrănire din unele penitenciare situate în diverse P zone ale lumii, articolul prezintă mai întâi unele schimbări ce s-au produs în epoca modernă în acest domeniu, concentrându-se în partea a doua pe trecerea în revistă și analiza succintă a reglementărilor și condiţiilor de hrănire din Penitenciarul-Spital Jilava și Penitenciarul Jilava din București. Articolul constituie rezultatul unor vizite de observație și al dialogurilor inițiate de echipa de cercetare (autorii articolului) cu specialiști din Penitenciar și din Penitenciarul-Spital (medici, directori, bucătari, personal de deservire, personal administrativ ș.a.) și cu deținuți rezidenți. În context sunt analizați și o serie de alți indicatori privind condițiile de detenție (fenomenul supraaglomerării din penitenciare, deficitul de locuri de muncă pentru deținuți, veniturile obținute din muncă de către aceștia, conținutul caloric al alimentelor ș.a.), cu impact asupra modului de hrănire a persoanelor private de libertate din România. Cuvinte-cheie: deținuți, reglementări, alimentație, condiții, drepturi. INTRODUCERE ŞI METODOLOGIE CE A STAT LA BAZA REALIZĂRII STUDIULUI Administraţia Naţională a Penitenciarelor din România urmăreşte îmbunătăţirea condiţiilor de detenţie şi de creştere a nivelului general de siguranţă, în spiritul celor mai avansate norme naţionale şi internaţionale adresate domeniului. Prezentul studiu serveşte acestui scop, constituind rezultatul aplicării următoarelor metode de cercetare: documentare bibliografică asupra istoriei şi actualităţii modului de hrănire al rezidenţilor din penitenciarele diferitelor state, inclusiv cele europene, cu accent pe situaţia din statele central şi est-europene şi pe situaţia din România; studierea reglementărilor privind administrarea hrănirii persoanelor ce execută pedepse privative de libertate în România (alegerea surselor de procurare a alimentelor, ritmicitatea aprovizionării, gestionarea resurselor ce contribuie la hrănirea deţinuţilor, normarea diferitelor categorii de meniuri ş.a.); studierea procedurilor de servire a meselor în penitenciar şi a tuturor procedurilor corelate cu acestea, în România; efectuarea unor vizite în penitenciarul Jilava din Bucureşti Adresele de contact ale autorilor: Mariana Stanciu, Adina Mihăilescu, Institutul de Cercetare a Calităţii Vieţii al Academiei Române, Calea 13 Septembrie, nr. 13, sector 5, 050711, Bucureşti, România, email: mariana3stanciu@gmail.com; adina.mihailescu@yahoo.com. CALITATEA VIEŢII, XXVII, nr. 1, 2016, p. 20–41 2 ALIMENTAȚIA ÎN PENITENCIARE 21 şi în spitalul penitenciar Jilava. Alături de toate acestea, s-au realizat şi interviuri libere cu cinci rezidenţi din penitenciarul Jilava pe tema condiţiilor generale de detenţie şi în special a modului de hrănire din penitenciar; realizarea unor discuţii libere cu mai mulţi specialişti din penitenciar (directorul penitenciarului, medicul, bucătarul ş.a.) şi din spitalul penitenciarului Jilava (directorul spitalului, bucătarul spitalului, personal de serviciu ş.a.) pe tema principalelor dificultăţi întâmpinate în activitatea lor specifică. CONDIŢII DE DETENŢIE ÎN ÎNCHISORILE EST-EUROPENE ÎNAINTE DE ANII 1960 În cvasimajoritatea închisorilor de drept comun din Occident numeroase elemente comune ce ţin de condiţiile de detenţie (modul de încarcerare, condiţiile de întreţinere a igienei, regimul de hrănire ş.a.) specifice sistemelor penitenciare vest-europene au persistat o vreme destul de lungă (după 1860, vreme de aproape un secol), fără a se înregistra schimbări majore. Regimul de detenţie englez, de exemplu, era destul de aspru (comparabil cu situaţia din prezent a închisorilor din Marea Britanie), din perspectiva calităţii vieţii deţinuţilor. Pentru a-şi menţine greutatea corporală, omul adult are nevoie în jur de (minimum) 2 500 calorii/zi (în stare de repaus la pat – 25–30 cal/kgcorp/zi). În închisorile din Marea Britanie, vreme de mai multe veacuri, până la începutul secolului al XX-lea, calitatea (foarte scăzută) şi cantitatea (redusă la extrem) a hranei oferite de sistemul public în închisori făcea parte din modalităţile diverse de aplicare a pedepsei. Măsura suspendării hranei pe intervale mai scurte sau mai lungi nu constituia o raritate şi, ca urmare, deţinuţii pe termen mediu şi lung sufereau sistematic de înfometare cronică. Dar nu numai modul de hrănire al deţinuţilor era un mijloc de pedeapsă. Până în secolul al XVIII-lea, deţinuţii dormeau direct pe pământ, primind doar pâine şi apă zilnic. Deţinuţii care doreau să-şi suplimenteze hrana, în anumite condiţii, trebuiau să poată plăti pentru ea. Mayhew și Binney, în „Criminal Prisons of London” (1868), descriu modul de viaţă din interiorul închisorilor din Londra anilor 1800. În cadrul acestei descrieri, hrana deţinuţilor nu a generat un capitol prea consistent. Deţinuţii erau trataţi în funcţie de regimul detenţiei, cei condamnaţi la un regim de muncă grea primind o hrană ceva mai consistentă decât ceilalţi. Regimul alimentar deficitar la nivel caloric contribuia la apariţia frecventă a unor epidemii şi a febrei, ceea ce determina decesul destul de frecvent în rândurile deţinuţilor. Femeile primeau o hrană ceva mai redusă cantitativ, comparativ cu cea a bărbaţilor. Existau şi deţinuţi care nu primeau hrană zilnic, iar atunci când primeau, aceasta se reducea la o porţie de terci (porridge) (dimineaţa şi/sau la prânz) şi o bucată de pâine (seara). În penitenciarele europene ale anilor 1900–1950, chiar şi unii deţinuţi de drept comun – ca să nu mai vorbim de cei politici –, care erau supuşi adesea unui 22 MARIANA STANCIU, ADINA MIHĂILESCU 3 regim de exterminare –, se considerau norocoşi dacă primeau 500–l 000 de calorii pe zi. Nici celelalte condiţii de detenţie nu erau mai generoase. Supraaglomerarea rezidenţilor şi munca grea la care erau obligaţi deţinuţii epuizau rapid puţina energie pe care aceştia o obţineau din hrana zilnică. Viaţa pe termen lung, în încăperi cu condiţii insalubre, genera premise sigure de îmbolnăvire şi, nu rareori, de deces (Mayhew și Binney, 1868). Mărturii impresionante, în privinţa austerităţii şi chiar a durităţii regimurilor de detenţie din penitenciarele europene ale secolului trecut, pot fi identificate în numeroase documente. Totuși, acestea sunt cu totul puse în umbră de realitățile din închisorile comuniste, fie că acestea erau de drept comun sau – cu atât mai mult – adresate deținuților politici. După anul 1950–1960, când în Occident calitatea vieţii deţinuţilor începea să se amelioreze sensibil, cel puțin comparativ cu secolul al XIX-lea, în închisorile comuniste din ţările central şi est-europene situaţia condamnaţilor era dramatică, îndeosebi în cazul deţinuţilor politici. România constituia un exemplu de tristă amintire în această privinţă (Predescu, 2012), fapt atestat şi prin aceea că, în prezent, crimele comunismului din România (dintre care deosebit de multe au avut loc în închisori) sunt studiate de două institute: Institutul Naţional pentru Studiul Totalitarismului şi Institutul de Investigare a Crimelor Comunismului. În regimul comunist, pentru deţinuţii politic, condiţii extrem de dure de detenţie au fost menţinute şi după anul 1950: „Foamea era însă cea mai puternică metodă de tortură aplicată deţinuţilor politici, parcă mai dureroasă decât orice bătaie şi umilire. Când deţinutul nu era pedepsit suplimentar, prin oprirea raţiei zilnice de mâncare, acesta primea o masă în valoare de 500–1 000 de calorii. Alimentele folosite în închisori erau, adesea, produsele care nu se vindeau la magazinele comuniste: arpacaş, orz, varză, dovleci, gulii, cartofi, napi etc. Carnea nu exista în regimul alimentar din închisorile politice, iar când aceasta era prezentă, ea consta mai ales din rămăşiţe luate de la măcelarii (gheare, copite, bojoci, buze, pielițe, capete de animale)” (Predescu, 2012). Semnificaţia unei calorii Poate indica două categorii de unităţi de măsurare a energiei, astfel: – caloria mică sau gramcaloria aproximează energia de care este nevoie pentru a ridica temperatura unui gram de apă cu un grad Celsius la presiunea de o atmosferă; – caloria mare sau kilogramcaloria, numită şi caloria dietei, caloria nutriţioniştilor sau caloria alimentară, aproximează energia de care este nevoie pentru a ridica temperatura unui kilogram de apă cu un grad Celsius la presiunea de o atmosferă. O calorie mare sau caloria alimentară este egală cu 1 000 de calorii mici. Această unitate de măsură definită de Joule este echivalentă cu 4,2 kilojouli. Aceste cantităţi măsoară cantitatea de energie existentă într-o unitate de masă alimentară (calorii pe gram). Trebuinţele de nutriţie ale unei persoane se exprimă în număr de calorii pe zi. (Conn Carole și Len Kravitz, 2014) 4 ALIMENTAȚIA ÎN PENITENCIARE 23 România a excelat în construirea unor închisori de tristă faimă, din perspectiva durităţii regimului aplicat rezidenţilor, înainte de 1944, dar mai ales în perioada comunistă. De exemplu, închisoarea Sighet, considerată una dintre închisorile cele mai „negre” ale comunismului, a contribuit masiv la exterminarea elitelor culturale, religioase şi politice ale României. A fost construită în anul 1897, de regimul austro-ungar, ca închisoare de drept comun. A fost folosită de regimul respectiv pentru exterminarea elitelor româneşti până în anul 1918. După anii 1945–1950, aceasta a devenit din nou un fel de lagăr de exterminare. După 1945, prin închisoarea Sighet s-a efectuat repatrierea foştilor deportaţi din fosta U.R.S.S. Din august 1948, închisoarea a devenit loc de detenţie şi de exterminare pentru populaţia românească, fiind considerată „unitate de muncă specială”. Modalităţile de aplicare a pedepselor erau multiple. În celulele insalubre, deţinuţii erau hrăniţi mizerabil, fiind obligaţi să stea în picioare ore întregi. Nu aveau voie să privească nici măcar pe fereastră. Cei care nu erau „ascultători”, erau închişi în „celula neagră” – o cameră lipsită de lumină şi de orice alt obiect, fiind legaţi în mijlocul ei, de o za fixată în podea. Umilinţa şi batjocura făceau parte din programul zilnic al oricărui deţinut de la Sighet. În anul 1955, ca urmare a Convenţiei de la Geneva şi a admiterii României în ONU, a avut loc o graţiere, o parte dintre deţinuţii politici fiind eliberaţi, transferaţi sau consemnaţi la domiciu forţat. Închisoarea din Sighet redevenise închisoare de drept comun. În anul 1977, închisoarea din Sighet a fost dezafectată, clădirile ei adăpostind apoi o fabrică de mături şi un depozit de sare. Din anul 1994, în clădirea închisorii a fost amenajat un muzeu. În prezent, în clădirea respectivă se află sediul „Memorialului Victimelor Comunismului şi al Rezistenţei”, cunoscut şi ca „Memorialul Durerii din Sighet”. Din anul 1998, Consiliul Europei a aşezat „Memorialul Durerii” de la Sighet printre „principalele locuri de păstrare a memoriei continentului”, alaturi de Memorialul din Auschwitz şi „Memorialul Păcii” din Normandia. SCHIMBĂRI ÎN CONDIŢIILE DE DETENŢIE După anul 1960, pedepsele privative de libertate din închisorile europene au eliminat aproape în întregime restricţiile de ordin alimentar din regimul de detenţie de tip european. Bucătăriile au fost reamenajate după noi principii, mult mai avansate din perspectiva igienei, a calităţii, cantităţii hranei servite şi manevrării acesteia. Multe penitenciare au externalizat serviciile de catering. Au fost admise noi tehnici de preparare a hranei, iar dietele au devenit mai echilibrate, ţinând cont de principiile nutriţioniste, ale igienei şi ale promovării stării de sănătate a rezidenţilor. Regimul de detenţie din Marea Britanie. După anul 1960, austeritatea în privinţa accesului deţinuţilor la hrană a dispărut din închisorile englezeşti. 24 MARIANA STANCIU, ADINA MIHĂILESCU 5 Bucătăriile din închisorile englezeşti au fost organizate pe noi principii, mai avansate din perspectiva igienei, a calităţii, diversităţii şi manevrării calificate a hranei pregătite. Au fost adoptate noi tehnici de preparare a hranei, dietele au devenit mult mai echilibrate, specialitatea medicală de nutriţionist devenind o componentă a stafului închisorilor. La intervale neregulate, fiecare închisoare este inspectată de un corp independent de specialişti (HM Prison Inspectorate) care ţine de Coroana Britanică. În prezent, orice închisoare poate primi sancţiuni dacă se constată nereguli în managementul resurselor destinate întreţinerii deţinuţilor şi în special hrănirii deţinuţilor (Health & Safety and catering), potrivit unor standarde mai ridicate decât oricând în istorie. O bucătărie găsită ca nefuncţională la cele mai ridicate standarde prevăzute prin lege, de regulă, este sancţionată prin închidere până la remedierea neajunsurilor. Acest lucru chiar s-a întâmplat, de exemplu, în septembrie 2009, când 370 de deţinuţi de la cea mai mare închisoare din Londra (HMP Wandsworth) şi din vestul Europei, cuprinzând 1 700 deţinuţi, au fost găsiţi infectaţi cu salmonela (Robinson , 2015). În prezent, deşi deţinuţii primesc o dietă sănătoasă şi normal echilibrată caloric, ei îşi pot suplimenta hrana de la magazilele alimentare din interiorul închisorii. Deţinuţii sunt cazaţi în celule sau dormitoare neafectate de supraaglomerare. Viaţa lor este asistată prin programe de sănătate speciale, ei desfăşoară ore de educaţie fizică şi sport, bucurându-se de condiţiile sanitare moderne adoptate în modul de viaţă modern din ultimii ani. În închisorile englezeşti, managerul însărcinat cu asigurarea produselor necesare pentru prepararea hranei deţinuţilor dispune de aproximativ £1.87 ($4) pentru a achiziţiona alimentele necesare pentru fiecare deţinut, zilnic. De asemenea, în închisori nu se mai aplică pedepse inclusiv prin modul de hrănire al deţinuţilor, deoarece obiectivul primordial al acestora este recuperarea şi reabilitarea morală a deţinuţilor. Parte a procesului de reabilitare morală şi psihosocială este şi educarea deţinuţilor în sensul practicării unei alimentaţii sănătoase şi echilibrate caloric. Acest lucru îi are în vedere în special pe deţinuţii pe termen mai lung, inclusiv pentru a evita creşterea costurilor cu întreţinerea acestora prin survenirea unor probleme de sănătate de etiologie alimentară. Cele mai intense preocupări vizează regimul diabetic, regimul alimentar al persoanelor care au suferit diverse accidente cardiovasculare şi bolile corelate cu obezitatea. Regimul alimentar al deţinuţilor are în vedere şi diversele confesiuni religioase ale deţinuţilor (musulman, ebraic [kosher], ş.a.). Pentru fiecare dintre acestea sunt pregătite diete speciale în cadrul închisorilor. Menţinerea sănătăţii şi echilibrul nutriţional generează preocupări serioase pentru managerii alimentari din închisorile moderne din Marea Britanie. În Anglia şi Ţara Galilor funcţionează penitenciare specializate pentru mame cu copii mici, acestea permiţând copiilor să crească alături de mamă, dacă acest lucru este în interesul copiilor. În majoritatea cazurilor, copilul părăseşte unitatea 6 ALIMENTAȚIA ÎN PENITENCIARE 25 până la vârsta de 18 luni, dar în cazuri excepţionale poate rămâne mai mult (Bojan, 2015). Specificul italian. Una dintre cele mai sănătoase diete actuale aparținând deținuților este cea din Italia. Asta deoarece deţinuţii italieni lucrează pentru a produce fructe şi legume organice, inclusiv ulei de măsline. Închisorile italiene au propriile modalităţi de a-şi obţine şi prepara hrana, deţinuţii lucrând şi în cadrul marilor podgorii viticole. Ei sunt supravegheaţi de echipe specializate de management. Deţinuţii beneficiază de produsele muncii lor, acordându-li-se uneori şi porţii de vin, deoarece acestea au rolul de a reduce colesterolul şi de a preveni unele forme de cancer. Legislaţia italiană permite mamelor cu copii de până la trei ani să beneficieze de alternative la încarcerare. De asemenea, femeile care au copii de până la zece ani îşi pot ispăşi pedepsele la domiciliu, în altă reşedinţă privată sau într-un centru de îngrijire şi asistenţă, dacă nu există pericol de recidivă şi deja au executat o treime din sentinţă. Aproximativ 60 de copii cu vârsta sub trei ani intră anual în închisorile italiene alături de mamele lor (Bojan, 2015). Numeroase ţări permit, în prezent, rămânerea copiilor alături de părinţii lor deţinuţi (îndeosebi alături de mama lor), pe un interval mai lung de un an, adică până la vârsta de trei ani – SUA, Spania, Elveţia, Turcia (până la vârsta de şase ani), Rusia ş.a. O închisoare italiană mai excentrică: Fortezza Medicea. Un număr de 150 de deţinuţi îşi ispăşesc pedepsele într-o instituţie situată în Volterra, Toscana, ce găzduieşte şi unul dintre cele mai excentrice restaurante din Italia. O echipă de deţinuţi, dintre care unii au fost condamnaţi pe viaţă pentru crimă, gătesc diferite feluri clasice din bucătăria italiană, cinele fiind servite pe fondul muzical produs de un pianist, şi el condamnat pe viaţă pentru crimă (Închisori bizare, 2015). Contextul american actual. Meniurile tipice americane, de regulă, conţin cantităţi relativ scăzute de zahăr şi de sare şi un număr moderat de calorii. Opţiunile americane de meniuri zilnice ţin cont de criteriile de ordin religios, etic sau specific al dietei (vegan, vegetarian ş.a.). Metodele moderne de condiţionare, preparare, depozitare şi transport al hranei permit servirea unei hrane destul de diversificate al cărei cost este rezonabil, de regulă, servind colectivităţi largi de consumatori din şcoli, închisori sau spitale. Deţinuţii americani îşi pot suplimenta dieta, contra cost, de la micromagazinele deschise în interiorul închisorilor (Barclay, 2014; Waite, 2009). De regulă, unor deţinuţi aflaţi sub incidenţa unui ordin pe pedeapsă suplimentar li se interzice primirea de pachete alimentare din partea familiei sau primirea de hrană proaspătă chiar contra cost. Iar alimentația acestora constă într-un cocktail nutritiv realizat din părţi ale meniului servit deţinuţilor în ziua anterioară (nutraloaf), puternic detestat de către deținuți. Așadar, din închisorile americane nu a dispărut complet conceptul pedepsei administrate prin intermediul alimentației (Barclay, 2014; Waite, 2009). 26 MARIANA STANCIU, ADINA MIHĂILESCU 7 Şi în SUA, potrivit unui articol din 18 februarie 2015, din revista Pacific Standard, zece state americane – New York, California, Illinois, Indiana, Ohio, Nebraska, South Dakota, Washington, West Virginia şi Wyoming – au un sistem de „creşe în închisori”, care permite mamelor să-şi ţină copiii alături de ele între unul şi doi ani (Bojan, 2015). Metode americane actuale de condiţionare a hranei Cea mai mare parte a hranei servite în închisorile americane se prepară prin metoda snap- freezing sau blast freezing, care constă în tratarea termică a diferitelor alimente (timp de 90 de minute), la o fabrică alimentară centrală, după care acestea sunt rapid răcite (sub 3°C, pentru a fi depozitate la rece (între 0–3°C) până la momentul utilizării. Se transportă în bucătăriile închisorilor cu maşini de tip refrigerator. Perioada de depozitare, de regulă nu depăşeşte 5 zile. Pentru depozitarea pe termen mai lung, se foloseşte metoda de pasteurizare a alimentelor. Metoda pasteurizării a fost inventată de francezul Louis Pasteur, în anul 1864, care a descoperit că prin fierbere unele băuturi precum berea sau vinul îşi încetează degradarea ca efect al distrugerii unei mari părţi a bacteriilor şi microbilor patogeni conţinute de acestea (spre deosebire de pasteurizare, sterilizarea distruge toate microorganismele conţinute în alimente, dar alterează masiv gustul şi calitatea acestora). Pasteurizarea este folosită în prezent pe scară largă în industria alimentară pentru condiţionarea alimentelor în vederea creşterii durabilităţii lor (Barclay, 2014; Waite, 2009). Deţinuţii cu calitatea de părinţi (cu copii în primii doi–trei ani de viaţă) îşi pot creşte copiii în penitenciar. Date fiind legăturile strânse ce există, în mod natural, între mame şi copiii lor – inclusiv în ceea ce priveşte necesitatatea de a hrăni copiii sugari prin alăptare – numeroase ţări europene, precum Elveţia, Belgia, Turcia, Suedia, Spania, Franţa, Danemarca, Grecia, România, Italia ş.a. au reglementat ca, în anumite condiţii, femeile aflate în închisoare, să-şi crească copiii nou-născuţi, pe anumite intervale de timp, în centrele de detenţie (Bojan, 2015). Numeroase ţări permit prezenţa copiilor în închisori alături de un părinte încarcerat, însă majoritatea impun limite de vârstă şi privind perioada de şedere a minorilor în centrele de detenţie, potrivit unui raport din august 2014 al Bibliotecii Congresului american, actualizat în ianuarie 2015. Conform raportului, care studiază legislaţia din 97 de state, unele impun însă şi alte criterii, precum perioada de alăptare sau evaluarea intereselor copilului. În majoritatea cazurilor, închisorile care pot găzdui copii trebuie să îndeplinească anumite standarde, precum alimentaţie adecvată, acces la îngrijiri medicale sau servicii de îngrijire a copilului. În unele ţări, pe lângă plasarea copilului în detenţie alături de părinte, există varianta amânării executării pedepsei sau arestul la domiciliu (Bojan, 2015). Potrivit MAE, reprezentanţii misiunilor diplomatice şi ai oficiilor consulare ai României fac vizite periodice la penitenciare şi acordă asistenţă consulară deţinuţilor români, la cerere. Consulii români au în atribuţii şi participarea la întrevederile cu reprezentanţii penitenciarelor, în scopul de a se informa asupra situaţiei cetăţenilor români aflaţi în centrele de detenţie (Bojan, 2015). 8 ALIMENTAȚIA ÎN PENITENCIARE 27 Legislaţia belgiană permite deţinuţilor să îşi ţină copiii alături de ei în închisoare până la împlinirea vârstei de trei ani, în unităţi speciale pentru găzduirea mamelor cu copii. Legea daneză prevede ca o femeie sau un bărbat să îşi poată ţine copilul cu vârsta mai mică de un an în închisoare, dacă este capabil/ă să aibă grijă de el. Deţinuţii au aceleaşi drepturi la servicii medicale ca restul populaţiei şi pot munci la fel ca alţi cetăţeni. Mamele încarcerate, care lucrează în închisori, au dreptul la un an de concediu maternal, pentru a se concentra pe creşterea copilului. Deţinuţii care muncesc au, de asemenea, dreptul la concediu medical cu plată (Bojan, 2015). În Finlanda, un copil mic poate fi plasat într-o unitate familială din închisoare în timp ce părintele îşi ispăşeşte pedeapsa, până la împlinirea vârstei de doi–trei ani, când aceasta este în avantajul copilului. În perioada 2000–2006, aproximativ 100 de copii se aflau în închisorile finlandeze alături de mamele lor (Bojan, 2015). Conform legislaţiei suedeze, femeile sau bărbaţii încarceraţi îşi pot ţine copiii în închisoare, dacă acest lucru este spre binele minorului. Suedia foloseşte însă, în multe cazuri, pedepse alternative, precum eliberarea condiţionată sau monitorizarea electronică. Legislaţia permite, de asemenea, amânarea executării pedepsei cu închisoarea în cazul unei femei însărcinate sau care alăptează (Bojan, 2015). Norvegia este o ţară extrem de avansată în privinţa concepţiei asupra modalităţilor de recuperare psihosocială a deţinuţilor şi de reinserţie a persoanelor ce au parcurs un stagiu de detenţie în penitenciar. De altfel, Codul penal norvegian nu include sancţiuni de condamnare la închisoare pe viaţă sau pedeapsa cu moartea. Fiecare deţinut norvegian, indiferent de delictul pe care l-a comis, se întoarce acasă la un moment dat, ceea ce pune problema necesităţii reinserţiei sociale a acestuia. În sistemul de detenţie norvegian, chiar şi cei mai periculoşi infractori încă beneficiază de încrederea sistemului şi, ca urmare, pot trăi în celule fără gratii ale căror chei sunt păstrate de deţinuţi (Închisori bizare, 2015). Despre închisoarea din Insula Bastoey se spune că este o versiune de vacanţă a Alcatrazului (reporterul CNN, John D. Sutter), aceasta fiind considerată un fel de „închisoare umană ecologică”. O metodă de reabilitare similară cu cea de la Bastoey este folosită în majoritatea închisorilor din Norvegia – ţara cu cea mai mică rată de recidivare din Europa – 30% (Închisori bizare, 2015). Austria se remarcă prin condiții excepționale în domeniul penitenciarelor. De exemplu, Centrul de justiţie Leoben deţine o clădire deosebit de modernă, proiectată de arhitectul Josef Hohensinn, în 2004. Aceasta este rezidența a circa 200 de deţinuţi, fiind considerată „o închisoare de cinci stele”. Arhitectura penitenciarului se remarcă prin unele structuri din sticlă aerodinamică şi interioare din lemn ce contribuie la impresia de integrare a penitenciarului în lumea normală, „de afară”. În interiorul acestuia, deţinuţii se pot deplasa liber, atât în celulele spaţioase cât şi în spaţiile comune din exteriorul celulelor. Potrivit arhitectului Hohensinn, penitenciarul funcţionează pe principiul „Securitate maximă afară; libertate maximă înăuntru” (Închisori bizare, 2015). 28 MARIANA STANCIU, ADINA MIHĂILESCU 9 SPECIFICUL REGIMULUI DE DETENŢIE DIN ŢĂRILE CENTRAL ŞI EST-EUROPENE Sunt diferenţe mari între închisorile descrise în secțiunea anterioară şi cele din ţările central şi est-europene. Cu toate acestea, cel puţin la nivelul legislaţiei şi pentru instituţiile penale sau penitenciarele central şi est-europene, Regula nr. 1 a Regulamentului de încarcerare european (European Prison Rules – EPR) prevede ca privarea de libertate să aibă loc în condiţii materiale şi morale care să asigure respectul demnităţii umane. Această regulă este însă destul de frecvent încălcată, în cele mai multe dintre instituţiile penale sau penitenciarele respective. După schimbările politice intervenite în perioada 1981–1991, ţările din Europa Centrală şi de Est şi-au reformat sistemele judiciare şi penitenciare, în spiritul noilor exigenţe ale democratizării întregii vieţi sociale. Prin reformele aplicate, unele progrese au avut loc în toate sistemele penitenciare din ţările respective, deşi în statele intrate mai târziu în UE, rezultatele sunt încă destul de modeste, din perspectiva aşteptărilor sociale. Diverse studii asupra situaţiei sociale existente în sistemele penitenciare din aceste ţări, după anul 1994 au inventariat o serie de schimbări în mai bine, dar şi o serie de probleme ce persistă şi variază ca şi gravitate de la o ţară la alta. Unele dintre problemele respective sunt prezente, mai mult sau mai puţin, în toate sistemele din regiune (Walmsley, 2005). Dintre acestea menţionăm: – creşterea nivelului de supraaglomerare a rezidenţilor din penitenciare, (exceptând Albania, Bulgaria, Slovacia, Armenia) atât în stadiul de predetenţie, cât şi după pronunţarea sentinţelor; acest fenomen s-a produs pe fondul creşterii numărului de deţinuţi şi a incidenţei delictelor sociale, în condiţiile în care unele penitenciare şi-au schimbat reglementările, în sensul acordării unui spaţiu mai extins per deţinut; – durata mare a regimurilor de predetenţie în raport cu condiţiile inadecvate de detenţie oferite (supraaglomerare, incinte ce necesită reconstrucţie sau recondiţionare ş.a.); – deficitul de resurse sociale alocate recondiţionării spaţiilor de detenţie; – amânarea trecerii prin instituţiile de reglementare a unor noi Coduri de procedură penală (adecvate noilor realităţi sociale); după anul 1996, doar 15 ţări central şi est-europene au adoptat noi Coduri penale, transferând responsabilitatea pentru penitenciare de la Ministerul de Interne la Ministerul de Justiţie; – deficitul de personal specializat pregătit corespunzător (medici, personal didactic, asistenţi sociali) din penitenciare şi celelalte instituţii de profil; – deficitul de utilizare a unor metode pozitive, în acord cu standardele internaţionale, în vederea îmbunătăţirii regimurilor de detenţie din penitenciare şi a recuperării deţinuţilor, în vederea unei reuşite reintegrări sociale a acestora după eliberarea din penitenciar. 10 ALIMENTAȚIA ÎN PENITENCIARE 29 Marea majoritate a administraţiilor sistemelor penitenciare din regiune definesc supraaglomerarea spaţiilor de detenţie ca fiind principala problemă cu care se confruntă în prezent, existând chiar şi penitenciare unde nu toţi deţinuţii dispun de propriul pat. În ceea ce priveşte calitatea şi cantitatea hranei primite de deţinuţi, aproape toate administraţiile din penitenciare raportează că acestea respectă, ori sunt apropiate, de standardele medii de catering prezente în afara stabilimentelor de detenţie. Totuşi o proporţie de o treime din numărul total de penitenciare nu oferă încă diete echilibrate (care să includă cantitatea reglementată de carne – 100 g pe zi/persoană, fructe şi legume proaspete). În unele sisteme penitenciare, îngrijirea sănătăţii se face prin servicii ce sunt deja integrate şi cooperează cu sistemele publice de ocrotire a sănătăţii din ţările respective. Mulţi deţinuţi ajung în penitenciare având probleme de alcoolism (trei sferturi dintre deţinuţi) – dependenţa de consumul de alcool fiind, potrivit raportărilor, mult mai răspândită decât dependenţa faţă de consumul altor droguri. Mai puţin de trei cincimi dintre administraţiile penitenciarelor au raportat un număr mare de deţinuţi dependenţi de consumul de droguri, numărul acestora fiind în creştere în toate penitenciarele. Numărul de deţinuţi HIV pozitivi este în creştere în jumătate dintre sistemele penitenciare. Potrivit recomandărilor OMS şi ale Consiliului Europei, cele mai multe dintre administraţiile penitenciarelor nu mai aplică testul HIV tuturor deţinuţilor, dar şapte dintre acestea continuă să o facă. Tuberculoza pare a fi cea mai importantă problemă de sănătate în cele mai multe dintre penitenciarele central şi est-europene, deşi sunt în derulare programe de combatere a acesteia. Ţările mai puternic afectate în acest sens beneficiază de unele programe internaţionale de suplimentare a finanţării combaterii tuberculozei (Walmsley, 2005). REGLEMENTĂRI PRIVIND CONDIŢIILE DE HRĂNIRE SAU CU IMPACT ASUPRA ACESTORA, ÎN PENITENCIARELE ŞI CENTRELE DE REEDUCARE DIN ROMÂNIA Reglementări privind accesul la hrană şi normele de hrănire. Reglementările principale utilizate în penitenciarele româneşti pentru normarea hranei oferite deţinuţilor sunt cuprinse în Ordinul nr. 2713/C/15.11.2001 Instrucţiunile privind aplicarea normelor de hrană pe timp de pace pentru efectivele din Ministerul Justiţiei, emis de Direcţia Generală a Penitenciarelor. Legea nr. 523/2003 şi Legea nr. 143/2004 prevăd că, în cadrul unităţilor Administraţiei Naţionale a Penitenciarelor, hrănirea deţinuţilor se asigură în limita unor plafoane calorice diferenţiate, în 30 MARIANA STANCIU, ADINA MIHĂILESCU 11 funcţie de starea de sănătate şi regimul activităţilor desfăşurate de rezidenţi (dacă lucrează sau nu). Normele minime obligatorii de hrană sunt stabilite prin ordin al ministrului justiţiei pe baza consultării unor specialişti în nutriţie, administraţia locului de deţinere asigurând persoanelor private de libertate, de trei ori pe zi, o hrană variată, corespunzătoare calitativ şi cantitativ regulilor de dietă, conform stării de sănătate şi naturii muncii prestate, după caz. Pentru persoanele bolnave, medicul de la locul de detenţie prescrie regimul alimentar necesar (în Anexa nr.1 se poate vizualiza Lista zilnică de alimente utilizate în hrănirea persoanelor private de libertate din Penitenciarul Bacău). Legea nr. 275 (art. 35, al. 2) din 2006 prevede şi necesitatea de a elabora normele obligatorii minime de hrană pentru deţinuţi (Avocatul Poporului, 2011). Şi femeilor gravide sau celor care au născut în timpul executării pedepsei, cât timp copilul rămâne cu mama, copiilor născuţi la penitenciar, până la vârsta de un an, precum şi minorilor, li se asigură hrana în mod diferenţiat, potrivit normelor legale stabilite pentru aceste categorii. Administrația Penitenciarului București Jilava asigură zilnic alimentația deținuților în limita plafonului caloric reglementat, respectând structura normelor de hrană la care deţinuţii au dreptul, conform Ordinului Ministrului Justiţiei nr. 2713/C din 15.11.2001. Zilnic, după prepararea hranei se procedează la gustarea acesteia şi luarea probelor alimentare pentru fiecare fel de mâncare de către medicul şef, ocazie cu care se consemnează în Registrul organoleptic special instituit şi se aprobă darea în consum. Greutatea unei porţii de mâncare este, de regulă, 500 g felul I şi 350 g felul II. Alocarea hranei pe norme se efectuează în baza notei de efective avizată de medicul şef al unităţii, care consemnează numărul deţinuţilor alocaţi la normele de hrană, în funcţie de starea de sănătate. Ridicarea alimentelor de la depozitul unităţii, prepararea lor şi distribuirea s-a realizat în condiţii de igienă şi cu produse proaspete aprovizionate ritmic de la furnizorii cu care administrația locului de deținere a avut încheiate contracte de furnizare. Pentru asigurarea unei diversificări a alimentaţiei se întocmește un tabel decadal pentru fiecare normă de hrană, cu menţionarea meniurilor asigurate la mic dejun, prânz şi cină. Meniurile sunt aprobate de către medicul şef. Zilnic se afişează pe fiecare secţie de deţinere meniul pentru a doua zi. De asemenea, prepararea și distribuirea hranei pe secțiile de deținere se realizează în recipiente de inox, cu deținuți special selecționați în acest sens, cărora li se fac analize medicale specifice, la perioade de timp, conform prevederilor legale, dotaţi cu halate, bonete şi mănuşi de unică folosinţă, sub supravegherea personalului desemnat pentru această activitate. Aprovizionarea penitenciarului se face prin contracte atribuite în urma licitațiilor de produse alimentare, cele mai multe produse achiziționându-se în sistem on-line SEAP. 12 ALIMENTAȚIA ÎN PENITENCIARE 31 În cazul bolnavilor de tuberculoză, ce efectuează pedepse privative de libertate în cadrul sistemului penitenciar, hrana zilnică este dată de Norma de hrană nr. 18, care prevede acordarea a 3 175 calorii/zi, la care se adaugă Suplimentul de hrana nr. 18 D – 1 400 calorii/zi, rezultând un total de 4 575 calorii/zi. Persoanele afectate de HIV-SIDA beneficiază de 3 500 calorii/zi plus o indemnizaţie de 400 lei/lună în vederea suplimentării hranei. Legea nr. 23/1969 privind executarea pedepselor (actualizată la data de 12 februarie 2004) şi Regulamentul de aplicare al acestei legi stabilesc dreptul deţinuţilor la hrana necesară, în funcţie de munca pe care o prestează şi de starea sănătăţii lor (Portal legislativ, 2004). Reglementările directe, ca şi modalităţile concrete prin care se efectuează hrănirea persoanelor ce execută pedepse privative de libertate ţin cont de o seamă de alte reglementări ce condiţionează, într-un fel sau altul, accesul deţinuţilor la alimentație. Dintre acestea, menţionăm: Legea nr. 254 din 19 iulie 2013, privind executarea pedepselor şi a măsurilor privative de libertate dispuse de organele judiciare în cursul procesului penal, care, prin Art. 31, Tipurile regimurilor de executare a pedepselor privative de libertate prevede că: (1) Regimurile de executare a pedepselor privative de libertate sunt, în ordinea descrescătoare a gradului de severitate, următoarele: a) regimul de maximă siguranţă; b) regimul închis; c) regimul semideschis; d) regimul deschis. (2) Regimurile de executare a pedepselor privative de libertate se diferenţiază în raport cu gradul de limitare a libertăţii de mişcare a persoanelor condamnate, modul de acordare a drepturilor şi de desfăşurare a activităţilor, precum şi cu condiţiile de detenţie. Prin Art. 50, Alimentaţia persoanelor condamnate, se prevede că: (1) Administraţia fiecărui penitenciar asigură condiţii adecvate pentru prepararea, distribuirea şi servirea hranei potrivit normelor de igienă a alimentaţiei, în funcţie de vârstă, starea de sănătate, natura muncii prestate, cu respectarea convingerilor religioase asumate de către persoana condamnată printr-o declaraţie pe propria răspundere. (2) Persoanele condamnate au acces la apă potabilă. (3) Normele minime obligatorii de hrană se stabilesc, după consultarea unor specialişti în nutriţie, prin ordin al ministrului justiţiei. Prin Ordinul nr. 2713/C/2001 se prevede că hrănirea persoanelor fizice aflate în detenţie, care sunt adepte ale unor culte sau religii, poate fi asigurată în mod adecvat, înlocuindu-se, în limita posibilităţilor, produsele agroalimentare neindicate de cultele respective cu altele permise – asemenea persoane sunt hrănite conform Normei de hrană nr. 17, fiind eliminate din meniul lor produse precum slănină, 32 MARIANA STANCIU, ADINA MIHĂILESCU 13 carne de porc, subproduse din carne de porc, acestea fiind înlocuite cu carne de vită, oaie sau pasăre. În prezent, ANP revizuieşte normele obligatorii de hrană, prevăzute prin art. 35 al. 2 din Legea nr. 275, deoarece acestea nu prevăd dreptul la hrană al unor persoane adepte ale unor culte sau religii, potrivit Art. 29 din Constituţia României, referitor la garantarea libertăţii conştiinţei şi, ca urmare, practica curentă are în vedere Ordinul nr. 2713/C/2001. Reglementări privind dreptul deţinuţilor de a primi alimente din partea familiei. Prin Ordinul ministrului de justiție nr. 3042/C, din 28 noiembrie 2007 privind durata şi periodicitatea vizitelor, greutatea şi numărul pachetelor, precum şi categoriile de bunuri ce pot fi primite, păstrate şi folosite de persoanele aflate în executarea pedepselor privative de libertate, în temeiul Legii nr. 275/2006 privind executarea pedepselor şi a măsurilor dispuse de organele judiciare în cursul procesului penal, al Regulamentului de aplicare a Legii nr. 275/2006 privind executarea pedepselor şi a măsurilor dispuse de organele judiciare în cursul procesului penal şi al Hotărârii Guvernului nr. 83/2005 privind organizarea şi funcţionarea Ministerului Justiţiei, cu modificările şi completările ulterioare, s-a prevăzut ca: – persoanele private de libertate beneficiază, în limitele prevăzute în anexa nr. 1, de cel mult o vizită pe săptămână. În aceleaşi condiţii, minorii privaţi de libertate şi femeile gravide ori care au născut, pe perioada în care îngrijesc copilul în locul de deţinere, beneficiază de cel mult două vizite pe săptămână. – greutatea unui pachet cu bunuri ce pot fi primite, păstrate şi folosite de persoanele private de libertate, în condiţiile prevăzute de art. 55 alin. (1) din Regulamentul de aplicare a Legii nr. 275/2006 privind executarea pedepselor şi a măsurilor dispuse de organele judiciare în cursul procesului penal, nu va depăşi 10 kg. Numărul pachetelor ce pot fi primite lunar este egal cu cel al vizitelor la care persoanele private de libertate au dreptul, conform anexei nr. 1; – persoanele private de libertate nu pot primi prin pachet produse alimentare, dulciuri, legume, fructe, cafea, ţigări, apă minerală, băuturi răcoritoare, produse cosmetice şi de întreţinere, detergenţi, baterii pentru aparatura audio, precum şi orice alte produse în care se pot disimula droguri, substanţe toxice ori care prin controlul specific pot fi deteriorate sau în cazul cărora activitatea de control contravine normelor igienico-sanitare. Produsele din categoria celor enumerate pot fi achiziţionate numai de la punctul comercial care funcţionează în incinta locului de deţinere. Se interzice vânzarea către persoanele private de libertate a produselor alimentare care necesită încălzire, coacere, fierbere sau alte tratamente termice în vederea consumului, cu excepţia cafelei; 14 ALIMENTAȚIA ÎN PENITENCIARE 33 – plafonul săptămânal al sumei cu care persoanele private de libertate pot efectua cumpărături de la punctele comerciale înfiinţate în cadrul unităţilor de deţinere reprezintă jumătate din salariul minim brut pe economie; – în termen de un an de la intrarea în vigoare a prezentului ordin, directorii locurilor de deţinere dispun măsuri de diversificare a gamei de bunuri prevăzute la art. 11 al. 1, ce pot fi achiziţionate de către persoanele private de libertate de la punctele comerciale din incintă. (2) În această perioadă persoanele private de libertate pot primi alimente şi bunuri de natura celor prevăzute în art. 11 al. (1), cu excepţia produselor alimentare semipreparate, preparate sau gătite, uşor alterabile ori care necesită încălzire, coacere, fierbere sau alte tratamente termice în vederea consumului, ori a produselor a căror valabilitate este expirată. Se interzice primirea bunurilor care nu prezintă sigiliul producătorului sau care, în urma controlului specializat, pot suferi modificări ori deteriorări. Reglementările româneşti privind domeniul hrănirii rezidenţilor din penitenciare şi din centrele de reeducare naţionale integrează, în versiuni juridice mai vechi (formulate încă din vremea regimului comunist), sau în versiuni mai noi, adaptate noilor aspecte ale vieţii sociale actuale, etapele esenţiale presupuse de facilitarea accesului deţinuţilor la hrana zilnică: instituirea şi regulile de funcţionare ale blocului alimentar, aprovizionarea cu resurse alimentare a depozitelor penitenciarului, pregătirea, manevrarea şi servirea hranei, acordarea a trei mese pe zi deţinuţilor, reglementarea normelor de hrană pe diferite criterii (pentru persoanele cu diverse afecţiuni medicale, pentru persoanele care muncesc sau nu, pentru persoanele ce au diverse orientări confesionale ş.a.). Este reglementată şi suplimentarea hranei deţinuţilor prin primirea periodică a unor pachete cuprinzând, între altele, produse alimentare din partea familiei. Este reglementată şi suma de bani pe care deţinuţii o pot utiliza în scopul suplimentării hranei prin cumpărarea de alimente de la magazinele înfiinţate în incinta penitenciarelor. De asemenea, este reglementată legal şi posibilitatea ca părinţii deţinuţi – în fapt, mamele cu copii în primul an de viaţă – să acorde acestora atenţie şi îngrijire în interiorul penitenciarului, sau să obţină o amânare ori o suspendare a executării pedepsei privative de libertate. Desigur, unele reglementări legale sunt susceptibile de a fi îmbunătăţite, atât din perspectiva interesului economic al sistemului în ansamblu, cât şi din aceea a intereselor rezidenţilor – şi asta nu doar comparativ cu ţările avansate, puternic orientate spre recuperarea psihosocială a deţinuţilor, în vederea reinserţiei lor sociale după executarea stagiului de pedeapsă (vezi cap. 3), dar şi comparativ cu unele dintre ţările central şi est-europene. Unele asemenea schimbări sunt pe punctul de a fi operate (de exemplu, prin actualizarea în curs de derulare a Ordinului nr. 2713/C/2001). Mai slab reglementată şi controlată este activitatea magazinelor din incinta penitenciarelor. Ca urmare, în mai multe penitenciare există practica de a vinde unele produse cu mult peste preţul lor mediu existent pe piaţa 34 MARIANA STANCIU, ADINA MIHĂILESCU 15 liberă, întreprinzătorii respectivi (unii integraţi în incinta penitenciarului chiar cu ştiinţa administraţiei penitenciarului) realizând unele schimburi economice extrem de avantajoase cu deţinuţii, profitând masiv de condiţia restrictivă a acestora. Personalul din administraţia penitenciarelor – după cum am observat prin discuţiile deschise pe care le-am purtat cu mai mulţi specialişti din domeniu – conştientizează cele mai multe dintre problemele şi dificultăţile sistemului (inclusiv în materie de reglementare) şi manifestă unele iniţiative în a schimba situaţia în mai bine pentru deţinuţi. Din discursul specialiştilor se poate constata însă şi o oarecare inhibiţie latentă a iniţiativelor, alimentată prin conştientizarea tacită a priorităţilor societăţii româneşti actuale, prin constatarea tendinţelor Guvernului României de a limita sever resursele economice alocate sistemului şi, nu în ultimul rând, prin conştientizarea limitelor de schimbare a comportamentului celor mai multe dintre persoanele rezidente în penitenciare (ceea ce impune menţinerea pe termen lung a numeroase restricţii în toate domeniile vieţii din penitenciar). Deşi foarte greu, totuşi, lucrurile par a se mişca spre mai bine, mai ales de când în sistem au început să fie atrase fonduri de la Uniunea Europeană. REALITĂŢI CONCRETE LA PENITENCIARUL JILAVA La Blocul alimentar al Penitenciarului Spital utilajele de preparare a hranei au o vechime destul de avansată, locul este relativ curat şi lucrurile par a se derula în cadrul unei rutine zilnice cunoscute de toți cei direct implicați în pregătirea și servirea celor trei mese zilnice (bucătarul, câţiva deţinuţi însărcinaţi cu manevrarea şi distribuţia hranei în camerele de rezidenţă a bolnavilor, medicul șef ș.a.). Timp de peste cinci ani, în blocul alimentar respectiv, rutina zilnică, dar și utilajele pentru prepararea hranei deservesc pentru un număr mediu de 450 de deținuți din Penitenciarul Spital plus un număr mediu de 1 200 rezidenți în Penitenciar. Hrana este preparată de un bucătar profesionist, la procesul respectiv ajutând câțiva deținuți care vor să lucreze și câteva persoane angajate în acest scop. Spitalul dispune de o sală pentru servirea mesei, care deservește secţia medicală şi pacienţii deplasabili de la secţia de psihiatrie. Pentru persoanele cu afecţiuni contagioase (de exemplu, TBC), masa se serveşte direct în salonul bolnavului. Am întrebat administrația spitalului despre eventuala existenţă a unor refuzuri de primire a hranei de către deţinuţii din spital. S-au înregistrat cazuri extrem de rare de refuz al hranei din partea bolnavilor. Totuşi, la ieşirea din incinta penitenciarului-spital, am observat pe lângă clădire mai multe pâini aruncate de către deţinuţii din spital, deși fiecare cameră de detenție este prevăzută cu coș de colectare a reziduurilor menajere. În Penitenciarul Jilava aprovizionarea cu alimente se realizează prin participarea la licitaţii cu produse alimentare, cele mai multe produse achiziţionându-se de la 16 ALIMENTAȚIA ÎN PENITENCIARE 35 PSAP (sistemul de achiziţii publice), deoarece acolo se practică, de regulă, cele mai accesibile preţuri. În funcţie de perisabilitatea lor, produsele se depozitează în depozitele penitenciarului sau în frigidere (carnea). Nivelul costurilor asociate diverselor norme de hrană variază de la un sezon la altul şi de la o normă de hrană la alta, în funcţie de preţurile de pe piaţă şi de nivelurile de preţ ce se pot obţine prin participarea penitenciarului la licitaţii. În pofida faptului că percepţia generală este că cheltuielile cu întreţinerea penitenciarelor ar fi mari, deţinuţii mănâncă de 3–4 lei pe zi, iar întreţinerea lor efectivă costă mai puţin decât un ajutor social sau o indemnizaţie de şomaj. Din dialogul purtat cu deţinuţii selecţionaţi de administraţie (desfăşurat în biroul de lucru al medicului), în ceea ce privește alimentația, au rezultat următoarele aspecte: – un număr relativ mare de deţinuţi suferă de diferite afecţiuni medicale şi, ca urmare, beneficiază de regimuri alimentare adecvate stării lor; hrana este relativ monotonă; în cadrul meniului la comun se distribuie foarte rar fructe sau legume proaspete, spre deosebire de meniurile destinate deţinuţilor cu diverse afecţiuni; cei mai mulţi deţinuţi îşi suplimentează hrana contra cost de la magazinul din incinta închisorii; – deţinuţii care primesc pachete cu alimente din partea familiei lor sunt relativ puţini (cam 25% din numărul total al deţinuţilor dintr-o celulă); sunt însă şi deţinuţi care nu sunt vizitaţi de familie, sau deţinuţi care deşi sunt vizitaţi nu primesc alimente, deoarece fac parte din familii foarte sărace; – unii dintre deţinuţi, periodic, mai cumpără de la magazinul închisorii produse din care distribuie și celor care nu primesc nimic de acasă; monitorizarea preţurilor practicate în magazinele aflate în incinta unităţilor de deţinere se realizează în conformitate cu Decizia nr. 595/2007 şi adresa ANP nr. 248569 din 26.11.2008, respectiv nr. 20269 din 01.02.2011. La începutul fiecărui an se numeşte o comisie care, lunar, urmăreşte încadrarea nivelului preţurilor practicate la punctul comercial, în limita mediei preţurilor practicate pe plan local. Rezultatele sunt materializate printr-un proces verbal, care cuprinde situaţia comparativă faţă de 3– 4 supermarketuri. De asemenea, comisia verifică dacă este afişat adaosul comercial (fără a depăşi 30%), toate produsele să aibă afişate preţurile de vânzare, iar termenul de valabilitate să nu fie depăşit. Asigurarea condiţiilor igienico-sanitare este realizată de către asistentul de tură şi constatările sunt consemnate într-un registru care stă la punctul commercial. CONCLUZII Îndeosebi în ultima jumătate de secol, în alimentația deţinuţilor din întreaga Europă și nu numai, au avut loc îmbunătăţiri capitale atât din perspectiva cantităţii 36 MARIANA STANCIU, ADINA MIHĂILESCU 17 şi calităţii hranei oferite deţinuţilor, cât şi în ceea ce priveşte grija şi controlul consecvent al administraţiilor din penitenciare pentru ca parametrii hranei să respecte standardele legale la toate criteriile. Toate acestea au fost posibile prin schimbarea radicală a legislaţiei din domeniu. Schimbări majore s-au produs, desigur, şi în legislaţia de profil din România. Aceasta a devenit mult mai competentă şi mai larg acoperitoare a problematicii nutriţiei persoanelor private de libertate. Practica efectivă a evoluat şi ea masiv, în sensul respectării prevederilor legislaţiei, deşi în această privinţă se mai pot constata unele decalaje, poate mai puțin în raport cu legislaţia, cât mai ales cu aşteptările şi percepţia deţinuţilor şi chiar în raport cu aşteptările societăţii civile în această privinţă. Și în penitenciarele din România s-au înregistrat salturi remarcabile în mentalităţile autorităţilor în ceea ce priveşte respectarea exigenţelor privind regimul de hrană aplicat deţinuţilor, potrivit trebuinţelor specifice ale acestora. Chiar dacă într-un penitenciar sau altul mai pot fi constatate neglijenţe, fraude sau abuzuri (pe care presa le reliefează), acestea reies mai rar din reclamaţiile deţinuţilor. Calitatea şi cantitatea hranei oferite persoanelor private de libertate se încadrează într-un nivel rezonabil şi nu mai constituie – pentru cei mai mulţi dintre deţinuţi – un mijloc direct sau indirect de tortură, o preocupare obsesivă sau o grijă zilnică. În penitenciarele şi centrele de reeducare româneşti s-a produs schimbarea mentalităţii în ceea ce priveşte rolul hranei în procesul general de aplicare a pedepsei privative de libertate. Dacă în secolul trecut restricţiile de hrană afectau masiv calitatea vieţii deţinuţilor, în prezent, restricţiile privind modul (opţiunile) de hrănire a acestora decurg mai puţin din intenţia sistemului de aplicare a pedepsei. Dacă în subsidiar intenţia respectivă se mai resimte, totuşi, un asemenea fenomen poate să apară mai ales în cazurile deţinuţilor care nu primesc pachete cu alimente de la familia lor şi nu dispun nici de bani pentru a-şi suplimenta hrana, prin achiziţii de la magazinul din interiorul penitenciarului. Cât despre limitele impuse de sistem, în anumite cazuri, în privinţa primirii periodice de pachete cu alimente din partea familiei, acestea pot mări în mod sensibil frustrările resimţite de deţinuţi (dar şi de familiile acestora) în privinţa alimentaţiei şi nu numai. O problemă ce apare într-un număr mare de penitenciare este aceea a asigurării prezenţei în meniul zilnic al deţinuţilor a legumelor şi fructelor în stare proaspătă. De altfel, această problemă, apare şi în alte ţări, nu numai în România. În România, cu toate schimbările în bine care s-au introdus în reglementările şi practicile privind hrănirea deţinuţilor, acestea ţin mai mult de dezideratul asigurării unor condiţii rezonabile şi rentabile de detenţie și mai puțin de legile nutriţiei. 18 ALIMENTAȚIA ÎN PENITENCIARE 37 Evoluţia modului de hrănire al deţinuţilor s-a produs, în bună măsură, şi ca urmare a comportamentului contestatar al deţinuţilor faţă de acceptarea hranei. Nu rareori, grupuri mari de deţinuţi s-au angajat în diferite perioade de grevă a foamei, deoarece hrana servită le-a produs o stare de rău. În majoritatea închisorilor europene, inclusiv în România, deţinuţii primesc în prezent trei mese pe zi – mic dejun, masa de prânz şi cina. În multe penitenciare, la micul dejun, deţinuţii primesc un pachet pregătit de seara, de către personalul închisorii sau de către deţinuţii care lucrează la bucătărie. Acesta poate include, de regulă, cereale, lapte, un pliculeţ de ceai sau cafea, zahăr, pâine albă sau neagră, gem şi margarină sau unt de tip tartinabil. Ei primesc săptămânal şi o rezervă de ceai sau cafea pentru a le servi când doresc. Fiecare celulă dispune de propriul fierbător sau ceainic pentru uzul tuturor deţinuţilor. Și în România, meniul zilnic include diverse diete pentru persoanele cu regim vegan, vegetarian, pentru diverse grupuri şi confesiuni religioase, sau diete specializate adresate persoanelor cu diverse afecţiuni medicale. La masa de prânz, închisorile occidentale dispun în prezent de o listă cu meniuri disponibile, iar deţinuţii pot solicita ceea ce preferă să mănânce. De regulă, există cinci sau şase alternative disponibile. Fructele şi legumele proaspete sunt servite odată cu meniul ales. În România, meniul este standard pentru fiecare normă de hrană, iar deţinuţii nu au posibilităţi de opţiune. Consumă cele două feluri primite (la prânz), un fel (seara), sau renunţă la masa respectivă. În unele ţări, bucătăriile destinate hrănirii deţinuţilor şi facilităţile de catering s-au privatizat. Chiar deţinuţii pot opta, în prezent, asupra parcurgerii unor cursuri de specializare în pregătirea hranei, practicându-şi ulterior meseria în interiorul închisorilor. Deţinuţii pot beneficia, în prezent, de meniuri speciale în zilele de sărbători precum Paştele, Crăciunul ş.a., pentru mulţi dintre deţinuţi, asemenea prilejuri depăşind aşteptările lor şi tot ceea ce au cunoscut anterior în afara închisorii. Toate acestea atestă că deţinuţii, în pofida condiţiei lor de persoane ce execută o pedeapsă privativă de libertate, sunt încă oameni a căror demnitate trebuie respectată şi de a căror condiţie umană lumea trebuie să ţină seama (Robinson, 2015). Date fiind posibilităţile de opţiune mărite ale deţinuţilor în materie de mod de hrănire, mulţi dintre deţinuţii sistemelor penitenciare din Occident aplică aşa numitul model de hrănire sănătos „the Balance of Good Health model (Food Standards Agency 2001)”. În România, cel puţin în actualele condiţii de finanţare a sistemului penitenciar, un asemenea deziderat pare destul de puţin probabil să fie pus în practică. În multe dintre penitenciarele româneşti – mai ales în cele construite în urmă cu mai mult timp – nu este prevăzută existenţa unei săli de mese, ceea ce determină servirea mesei în interiorul celulelor. Acest lucru nu numai că generează o atmosferă deprimantă pentru deţinuţi, dar măresc premisele de infestare a dormitoarelor 38 MARIANA STANCIU, ADINA MIHĂILESCU 19 respective cu reziduuri alimentare şi implicit, cu paraziţi. Găsirea unor soluţii de construire a unor săli de mese în penitenciarele unde acestea nu există încă este o recomandare de maximă importanţă, ce poate ameliora calitatea vieţii deţinuţilor. Anexa nr. 1 Lista zilnică de alimente utilizate în hrănirea persoanelor private de libertate din Penitenciarul Bacău Nr. Denumirea PU cu Nr. Denumirea PU cu crt. alimentelor tva Calorii Raţie crt. alimentelor tva Calorii Raţie 1 Amelioratori 1,98 0 5 19 Mălai 1,85 351 2 Biscuiți 3,77 409 60 20 Mere 0,00 59 220 3 Brânză 6,94 243 25 21 Margarină 3,84 767 telemea 4 Carne porc 12,39 295 266 22 Marmeladă 3,34 225 30 5 Carne vită 14,17 94 23 Orez 2,28 345 60 6 Carne pasăre 6,35 118 24 Ouă 0,47 70 2 7 Cartofi 0,72 73 450 25 Pâine 1,42 234 695 semialba 8 Preparate 5,58 386 26 Pastă tomată 3,37 93 15 carne (Parizer) 9 Ceapă 0,99 42 40 27 Paste 2,15 360 15 făinoase 11 Conserve 3,65 32 20 28 Rădăcinoase 0,81 42 30 fasole păstai Conserve zarzavat 2,58 32 29 Sare 0,32 0 ciorbe Conserve ghiveci în 2,43 32 30 Slănină porc 8,13 613 20 bulion Conserve roșii 2,46 32 31 Subproduse 7,18 100 în bulion porc 12 Ceai 8,06 0 1 32 Tărâțe 0,93 0 13 Făina albă 1,21 354 5 33 Ulei 4,66 930 15 14 Varză 1,19 24 34 Zahăr 2,72 410 30 15 Griș 2,05 354 16 Fasole boabe 4,96 303 17 Lapte 1,55 51 300 18 Lapte praf 9,86 498 Sursa: Administraţia Naţională a Penitenciarelor. În caz de necesitate, atunci când unele alimente lipsesc din depozit, penitenciarele, ca şi centrele de reeducare apelează la NORMA Nr. 14 B pentru a opera unele substituiri de alimente. 20 ALIMENTAȚIA ÎN PENITENCIARE 39 Conţinutul caloric al normelor de hrană utilizate în Penitenciarul Bacău pentru hrănirea persoanelor private de libertate – Norma 18 şi 18A Administraţia Naţională a Penitenciarelor PENITENCIARUL Bacău DATA:23.01.2015 COMPARTIMENTUL HRANIRE – BLOC ALIMENTAR nr. 30823 Norma de Total Alocaţie lei/zi/om (CU Drepturi Calorii/ hrană Efective de hrănit efective TVA) conform OMJ (lei) zi/om Penitenciar IPJ 12C.1 0 2,65 0 925 15 321 321 6,63 2128,23 3820 16 158 26 184 5,75 1058 3645 17 115 4 119 4,66 554,54 2855 17A 76 76 6,22 472,72 3645 17B 25 25 6,46 161,5 3920 18 C 2 2 6,39 12,78 3265 18CP 0 5,38 0 2855 18 diab. 7 2 9 5,38 48,42 3175 18 96 8 104 5,38 559,52 3175 18A 0 7,35 0 4035 18D-TBC 0 7,86 0 4575 17M 4 4 4,66 18,64 4000 18E 0 7,65 0 4000 19 0 0 5,37 0 3160 20 0 0 5,02 0 2725 TOTAL 804 40 844 5014,35 Consum efectiv (lei) 4219,46 Sursa: Administraţia Naţională a Penitenciarelor. Potrivit Normei nr. 18 privind hrana deţinuţilor bolnavi, care trebuie să urmeze un regim alimentar (ordinul ministrului justiţiei nr. 2713/C/2001), un deţinut bolnav are nevoie, în medie, de 3 175 de calorii, meniul acestuia trebuind să conţină pâine (550 g), cartofi (400 g), legume proaspete în timpul verii (300 g) sau la conservă în timpul iernii (80 g), lapte (200 g), fructe proaspete în timpul verii (70 g) sau uscate în timpul iernii (20 g), carne de porc (70 g), un ou, orez (30 g), biscuiţi (30 g), produse derivate din carne (30 g), pastă de tomate (30 g), margarină (20 g), zahăr (20 g), sare (20 g) şi ulei alimentar (15 g). BIBLIOGRAFIE Andreescu, M. N., Buzatu, C., Raport asupra vizitei la Penitenciarul Brăila, 23.05, Asociaţia Pentru Apărarea Drepturilor Omului în România – Comitetul Helsinki, 2014, disponibil online la http://www.apador.org/raport-asupra-vizitei-la-penitenciarul-braila/. Barclay, E., Food As Punishment: Giving US Inmates ‘The Loaf’ Persists , în „Corrections Forum”, vol. 16, nr. 4, 2014, pp. 24–26. 40 MARIANA STANCIU, ADINA MIHĂILESCU 21 Boboşatu, A., Buzatu, C., Raport privind vizita în Centrul educativ Buziaş, 27.06, Asociaţia Pentru Apărarea Drepturilor Omului în România – Comitetul Helsinki, 2014, disponibil online la http://www.apador.org/raport-privind-vizita-in-centrul-educativ-buzias/. Bojan, I., Cinci românce îşi cresc copiii în închisori din state europene, Mediafax, 30 martie, 2015, disponibil online la http://www.mediafax.ro/externe/reportaj-cinci-romance-isi-cresc-copiii-in- inchisori-din-state-europene-14076692. Conn, C., Kravitz L., Remarkable Calorie , University of New Mexico, 2014. Ghenceanu, M., Sistemul penitenciar din România: Cât costă un deţinut şi de ce nu munceşte, (articol scris în 2013), 2015, Informaţia Zilei, disponibil online la http://www.informatia-zilei.ro/sm/ sistemul-penitenciar-din-romania-cat-costa-un-detinut-si-de-ce-nu-munceste/. Mayhew, H., Binney, J., Criminal Prisons of London and Scenes of Prison Life, London, Griffin, Bohn and Company, 1868. Oprea, R., Aplicarea riguroasă a legii plasează SUA pe primul loc la numărul de arestări, 17 august, Ziarul de Gardă, 2013, disponibil online la http://www.ziaruldegarda.ro/aplicarea-riguroasa- legii-plaseaza-primul-numarul-arestari/. Pascu, I., Buneci, P., Noul Cod penal, Partea generală şi Codul penal, Partea generală în vigoare. Prezentare comparativă , ediţia a II-a, revăzută şi adăugită, Bucureşti, Editura Universul Juridic, 2011. Predescu, I., Viața în închisorile comuniste din România , Universul Credinţei, 30 iulie, 2012, disponibil online la http://www.crestinortodox.ro/religie/viata-inchisorile-comuniste-romania-125142.html. Robinson, B., (1), The Best Of British Prison Food 1, Past And Present Prison Cuisine , disponibil online la http://www.foodreference.com/html/british-prison-food.html, 2015. Robinson, B., (2), The British Prison Cuisine Today 2, Past And Present Prison Cuisine , 2015, disponibil online la http://www.foodreference.com/html/british-prison-cuisine-2.html. Stan, V., Ghid practic pentru monitorizarea locurilor de detenţie , 28 martie, 2008, disponibil online la http://www.valerianstan.ro/files/Ghid%20practic%20pentru%20monitorizarea%20locurilor%2 0 de%20detentie%20%28martie%202008%29.pdf. Szabo, A., Tarlion, L., Dobrică, P., Mălăescu, M., Petrescu, L., Raport special privind respectarea drepturilor copiilor privaţi de libertate în România, ANP, Avocatul Poporului, UNICEF, 2014, disponibil online la http://www.avp.ro/rapoarte-speciale/raportspecial_iulie 2014.pdf. Waite, J., Prison Food: What Are America’s Inmates Eating? Find Out Where Your Tax Dollars Go, inmateA (locatar), 2009, disponibil online la https://www.inmateaid.com/pages/details/prison- food-what-are-americas -inmates-eating-yahoo. Walmsley, R., Prisons in Central and Eastern Europe , International Centre for Prison Studies, King’s College London, and Honorary Consultant to the United Nations, HEUNI Paper, no. 22, 2005, disponibil online la http://www.heuni.fi/material/attachments/heuni/papers/6KtmKAUit/HP22.pdf. *** Convenţia cu privire la drepturile copilului , New York, Adunarea Generală a ONU ratificată de România prin Legea 18/1990, 1989. *** Închisori bizare. Penitenciarul-restaurant de lux şi deţinuţii care dansează pe „Thriller” – VIDEO, 2015, disponibil online la http://proalba.ro/inchisori-bizare-penitenciarul-restaurant-detinutii- care-danseaza-pe-thriller-si-celulele-apartamente-de-lux-foto-video/. *** Legea nr. 23 din 18 noiembrie 1969 privind executarea pedepselor (actualizată la 12 februarie 2004), Portal Legislativ, Uniunea Europeană, Guvernul României, PODCA Inovaţie în Administraţie, Instrumente Structurale 2007–2013, 2004, disponibil online la http://legislatie.just.ro/Public /DetaliiDocument/14792). *** Ordin nr. 3.042/C, privind durata şi periodicitatea vizitelor, greutatea şi numărul pachetelor, precum şi categoriile de bunuri ce pot fi primite, păstrate şi folosite de persoanele aflate în executarea pedepselor privative de libertate , 28 noiembrie, Portal Legislativ, Uniunea Europeană, Guvernul României, PODCA Inovaţie în Administraţie, Instrumente Structurale 2007–2013, 2007, disponibil online la http://legislatie.just.ro/Public/DetaliiDocument/88174. *** Penitenciarele o gaură în bugetul de stat. Cât ne costă întreţinerea unui deţinut, Realitatea.net, 22 august, 2014, disponibil online la http://www.realitatea.net/penitenciarele-o-gaura-in-bugetul- de-stat-cat-ne-costa-intretinerea-unui-detinut_1508824.html. 22 ALIMENTAȚIA ÎN PENITENCIARE 41 *** Raport Special privind reglementările emise de ministrul justiţiei şi de către directorul general al Administraţiei Naţionale a Penitencialelor în materie de executarea pedepselor şi a măsurii educative a internării minorilor infractori în centre de reeducare , Avocatul Poporului, 2011. *** România, ţara în care deţinuţii trăiesc mai bine decât copiii, 28.05, Gazeta Românească.com, 2013, disponibil online la http://www.gazetaromaneasca.com/focus/romania/ 5926-romania- ara-in-care-detinutii-traiesc-mai-bine-decat-copiii.html. *** Serving Time: Prisoner Diet and Exercise , National Audit Office (U.K.), Health and social care, 2005‒2006, disponibil online la http://www.nao.org.uk/report/serving-time-prisoner-diet-and- exercise/. tarting from a brief description of the historical conditions of detention, especially regarding the way of feeding prisoners in S the prisons from different regions of the world, the article presents some of the changes during de modern age, in this field, eventually focusing on the specific of rules and practices regarding feeding prisoners in the Romanian Penitentiary and Penitentiary Hospital Jilava from Bucharest. The article is the result of the visits and free dialogues of the research team (the authors of this article) with specialists from the Penitentiary and Penitentiary Hospital (doctors, directors, cooks, service personnel, administrative personnel and others), and with prisoners. In the context, also some other indicators regarding conditions of detention are analyzed (overcrowding, the deficit of working places for the prisoners, prisoners income from working activities with impact on the way of feeding the prisoners, the food calories for prisoners, and others), with impact on the way of feeding prisoners from Romania. Keywords: prisoners, reglementations, food, conditions, rights. 